Diari Oficial de la Generalitat Valenciana


Sumari del DOGV 6980, del 07-03-2013 (2013/2055)

Notificació de la sentència dictada en el procediment ordinari número 648/2011.
-------------------------------------------------------------------------------

### Dades del document

Número de DOGV
:   6980

Data del DOGV
:   07-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/2055


Organisme emissor
:   Jutjat Mercantil Número 1 de València

Tipus de document
:   Edicte

Notificació de la sentència dictada en el procediment ordinari número 648/2011. [2013/2055]  
M.ª Isabel Boguna Pacheco, secretària judicial del Jutjat Mercantil número 1 de València, faig saber:  
Que en les actuacions de juí ordinari 648/2011 s'ha dictat la sentència de 14.12.2012, l'encapçalament i la dispositiva de la qual, literalment, diuen:  
«Sentència 397/2012  
València, 14 de desembre de 2012.  
M.ª del Mar Fernández Barjau, jutgessa substituta en funcions de reforç del Jutjat Mercantil número 1 de València, he vist les presents actuacions, promogudes a instància de la procuradora Pilar Ibáñez Martí, en representació de Suministros Garcamps, SA, contra la mercantil Construcciones Pascal Vanzwaelmen, SL, en liquidació, i el seu liquidador Pascal Van Zwaelmen, els dos declarats en rebel·lia processal, sobre la reclamació d'una quantitat i la responsabilitat de liquidadors socials, d'acord amb els següents [...]  
Dispositiva  
Estime totalment la demanda interposada per la procuradora senyora Ibáñez Martí, en representació de Suministros Garcamps, SA, contra la mercantil Construcciones Pascal Vanzwaelmen, SL, en liquidació, i el seu liquidador Pascal Van Zwaelmen, els dos declarats en rebel·lia processal, i condemne els dos demandats a abonar solidàriament a l'entitat actora la suma de 6.865,21 euros més els interessos moratoris previstos en la Llei 3/2004 des del venciment de les factures (15.02.2009), la quantitat de 305.88 euros que produirà l'interés legal des de la interpel·lació judicial (26.05.2011), i les costes causades en esta instància.  
  
Notifiqueu esta resolució a les parts i feu-los saber que s'hi pot interposar un recurs d'apel·lació davant de la Audiència Provincial de València (art. 455 LECn), que s'interposarà per mitjà d'un escrit que cal presentar en este Jutjat en el termini de 20 dies hàbils comptadors des de l'endemà de la notificació, en el qual s'exposaran les al·legacions que fonamenten la impugnació, a més de citar la resolució apel·lada i d'expressar els pronunciaments que impugna (art. 458 LEC).  
  
De conformitat amb la disposició addicional 15a de la Llei Orgànica del Poder Judicial, perquè siga admés a tràmit el recurs d'apel·lació s'hi haurà de constituir un depòsit de 50 euros, que serà tornat només en el cas que el recurs siga estimat. El depòsit es constituirà per mitjà d'un ingrés de la quantitat esmentada en l'entitat bancària Banesto, en el compte corresponent a este expedient, i s'indicarà en el camp «Concepte» el codi «00 civil-reposició» i la data de la resolució objecte de recurs. Si es realitza l'ingrés per mitjà de transferència bancària, després d'omplir el codi de compte corrent (CCC, 20 dígits) s'haurà d'indicar en el camp «Concepte» el número de compte, el codi i la data en la forma exposada anteriorment.  
Atés que els dos demandats estan en parador desconegut, notifiqueu-los esta sentència per mitjà d'edictes publicats en el Diari Oficial de la Comunitat Valenciana, a càrrec de la part actora, d'acord amb el que establix l'article 497.2 de la Llei d'Enjudiciament Civil, i es lliurarà a este efecte l'oportú manament a la part actora.  
Esta és la meua sentència, que pronuncie, mane i firme.  
Mode d'impugnació: per mitjà de recurs de reposició presentat davant del secretari judicial, no obstant això, es durà a efecte el que s'ha ordenat. El recurs s'haurà de presentar en el termini de cinc dies hàbils comptador des de l'endemà de la notificació, i s'expressarà la infracció comesa a juí de l'impugnant; sense estos requisits no s'admetrà la impugnació (art. 452 de la LECn).  
Ho dispose i firme. En done fe.»  
I, perquè servisca de notificació als demandats Construcciones Pascal Vanzwaelmen, SL i Pascal Van Zwaelmen, en parador desconegut, estenc este edicte.  
  
València, 14 de desembre de 2012.- La secretària judicial: M.ª Isabel Boguna Pacheco.